**PROCES VERBAL**

**Nr.124 din 16.03.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ.**

**Au asistat:**

**C.Marin** – Președintele Companiei, **A.Dorogan** – Directorul radiodifuziunii, **A.Vicol –** șeful Serviciului juridic al IPNA Compania „Teleradio-Moldova”, **I.Badicu –** președintele Asociației Obștești a Consumatorilor de Artă (AOCA).

**Ordinea de zi publicată:**

*1) Declarația de interese personale ale membrilor Consiliului de Observatori.
 2) Anunţarea concursului pentru suplinirea funcţiei de director al televiziunii IPNA Compania „Teleradio-Moldova”.
 3) Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”.
 4) Diverse.*

S-a votat începerea şedinţei.

**„Pentru” – 5 voturi**.

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori*.

*2) Raportul de constatare a modului de desfășurare a Concursului Muzical Eurovision Song Contest 2012*.

*3) Declarația de interese personale a membrilor Consiliului de Observatori*.

*4) Anunţarea concursului pentru suplinirea funcţiei de director al televiziunii IPNA Compania „Teleradio-Moldova”*.

*5) Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”*.

*6) Diverse*.

**S-a votat: „Pentru” – 5 voturi.**

***1. Alegerea secretarului şedinţei CO din 16 martie 2012*.**

A fost propusă candidatura dnei V.Bogatu la funcţia de secretar al şedinţei.

**S-a votat: „Pentru” – 5 voturi.**

***2. Raportul de constatare a modului de desfășurare a Concursului Muzical Eurovision Song Contest 2012.***

Dl I.Badicu, președintele Asociației Obștești a Consumatorilor de Artă (AOCA), a prezentat *Raportul de constatare a modului de desfășurare a Concursului Muzical Eurovision Song Contest 2012*, semnat de reprezentanți ai industriei muzicale, jurnaliști din presa scrisă, on-line, radio și TV etc., care conține mai multe obiecții față de organizatorii concursului Eurovision 2012.

Dl C. Marin a fost de părerea că problema s-a consumat, dat fiind faptul că administrația Companiei a organizat o conferință de presă și a oferit explicațiile de rigoare. El a menționat că sugestiile parvenite de la societatea civilă sunt foarte utile, în acest scop, în preajma ediției viitoare a Eurovision-ului urmând să se convoace la o discuție cu persoanele nemulțumite anul curent.

Membrii CO au adresat un șir de întrebări. Ei au recomandat inițierea unei anchete de serviciu și sancționarea persoanelor vinovate de încălcările comise în organizarea și desfășurarea Concursului Muzical Eurovision Song Contest 2012.

A fost supusă votului *Hotărârea**cu privire la Raportul de constatare a modului de desfășurare a Concursului Muzical Eurovision Song Contest 2012*

**S-a votat: „Pentru” – 5 membri ai Consiliului de Observatori.**

***3. Declarația de interese personale a membrilor Consiliului de Observatori.***

Dl A.Vicol a anunțat că, în conformitate cu modificarea și completarea *Legii nr.16-XVI din 15.02.2008 cu privire la conflictul de interese* – *Legea nr.181 din 19.12.2011 pentru modificarea şi completarea unor acte legislative*, membrii Consiliului de Observatori și președintele IPNA Compania “Teleradio-Moldova” urmează să depună declarațiile de interese personale, în conformitate cu *Legea nr.16-XVI din 15.02.2008 cu privire la conflictul de interese*. Membrii CO au adresat întrebări.

 S-a pus la vot *Hotărârea cu privire la Declarația de interese personale.*

 **S-a votat: Pentru – 5 voturi**

***4. Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”.***

Președintele CO dl. E.Rîbca a pus în discuție*Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”* și a vorbit despre necesitate introducerii unor modificări. Membrii CO au discutat despre ziua ședinței de concurs, perioada de depunere a dosarelor, procedura de votare – deschisă sau secretă etc. S-a pus în discuție oportunitatea introducerii unei modificări esențiale în *Regulamentul Consiliului de Observatori*: substituirea sintagmei *„2/3 din voturile membrilor C.O.”* din p.23 și p. 24 cu sintagma *„votul majorității membrilor Consiliului de Observatori”.*

S-a pus la vot *Hotărârea cu privire la modificarea Regulamentului Consiliului de Observatori al Instituţiei Publice Naţionale a Audiovizualului Compania „Teleradio-Moldova”*.

**S-a votat: „Pentru” – 5 membri ai Consiliului de Observatori.**

***5. Anunţarea concursului pentru suplinirea funcţiei de director al televiziunii IPNA Compania „Teleradio-Moldova”*.**

S-a pus la vot*Hotărârea cu privire la anunţarea concursului pentru suplinirea funcţiei de director al televiziunii IPNA Compania „Teleradio-Moldova”*.

**S-a votat: „Pentru”** – 5 membri ai Consiliului de Observatori.

 ***6. Diverse.***

A fost examinat*Demersul dlui E.Josanu în legătură cu interimatul funcției de director al televiziunii****.***

S-a pus la vot*Hotărârea cu privire la retribuirea muncii persoanei care exercită interimatul funcției de director al televiziunii IPNA Compania „Teleradio-Moldova”*.

E.Rîbca a pus în discuție anumite chestiuni organizatorice privind concursul pentru suplinirea funcţiei de director al televiziunii IPNA Compania „Teleradio-Moldova”.

**Durata şedinţei:** 16:05-18:55

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_